open-index/open-wikipedia-markdown huggingface dataset:
Vesa Mäkinen (pesäpalloilija)

**Vesa Pekka Antero Mäkinen** (25. heinäkuuta 1945 Lahti – 24. lokakuuta 2015 Tampere) oli suomalainen pesäpalloilija ja taloustieteiden professori Tampereen yliopistossa.

## Elämä

Mäkisen vanhemmat olivat johtaja Paavo Mäkinen ja sairaanhoitaja Kerttu Inkeri (o.s. Mikkola). Puoliso oli oopperalaulaja Auli Mikkola-Meurmanin tytär yliopettaja, taloustieteiden maisteri Helena Anna Aulikki (o.s. Meurman) vuodesta 1970. Mäkinen on haudattu Tampereelle Kalevankankaan hautausmaalle vanhempiensa hautaan.

Mäkinen tuli ylioppilaaksi vuonna 1964, taloustieteiden kandidaatiksi 1969, lisensiaatiksi 1972 ja tohtoriksi 1977 Tampereella. Hän toimi viransijaisena lehtorina Tampereen yliopistossa vuosina 1969–1971, lehtorina ja virkaatekevänä apulaisprofessorina 1974–1978, apulaisprofessorina 1979–1981, ja yrityksen taloustieteen professorina, erityisesti yrityksen laskentatoimen professorina vuodesta 1981. Mäkinen oli Suomen Hypoteekkiyhdistyksen hallintoneuvoston jäsen vuodesta 1975 ja varapuheenjohtaja vuodesta 1984, Tampereen aluesäästöpankin hallituksen jäsen vuodesta 1981, varapuheenjohtaja 1985–1987 ja puheenjohtaja vuodesta 1987. Mäkinen toimi myös hallitusten jäsenenä tai puheenjohtajana Tampereen Kirjapaino Oy:ssä (vuodesta 1988 Aamulehti-yhtymä Oy), keskinäisessä vakuutusyhtiö Varmassa ja Kauppatieteiden yhdistyksessä, sekä useissa yrityksissä ja yhteisöissä ja Liiketaloudellisen Aikakauskirjan toimituskunnassa. Mäkinen tutki pienyritysten taloutta, yrittäjyyden edellytyksiä ja ongelmia sekä yrityksen taloustieteen metodologiaa.

Mäkinen pelasi vuoden 1964 mestarijoukkueessa (Jyväskylän Kiri) polttolinjassa 19-vuotiaana, vierellään konkari Antti Elomaa. Sisäpelissä Vesa (Vesse) kunnostautui ennen kaikkea hyvillä sijoituksillaan. Samana vuonna Vesse voitti Puolustusvoimain mestaruuden saaden palkinnoksi kahdeksan päivän kuntoisuusloman, joka kului Kirin koko joukkueelle kustantamalla Rhodoksen matkalla. Mäkinen pelasi nuorten Itä-Länsi -ottelussa 1963.

Tenniksessä Mäkinen voitti Ilpo Paloheimon kanssa SM-hallikisojen nelinpelin hopeaa 1969, jolloin pari hävisi loppuottelun parille Heikki Hedman-Pekka Petersen-Dyggve. Vesan veli Esko Mäkinen on Ilveksen mestaruussarjajääkiekkoilijoita.

## Saavutukset
### Pelaajana
* 1 SM-kulta: 1964

## Lähteet
* 

### Viitteet
Contender Australia

**The Contender Australia** on tosi-tv-sarja joka keskittyy nyrkkeilyn urheilulajiin. Kisassa 14 miestä kisaavat 250&nbsp;000 dollarista, uudesta autosta ja mahdollisuudesta otella maailmanmestari Anthony Mundinen kanssa.

## Kilpailijat

* Ben "The Juicer" McCulloch (3(2 KO)-0-0)
* Adrian Taihia (5(3 KO)-0-1)
* Israel "Cobra" Kani (9(4 KO)-2-2)
* Josh "Iron Fist" Clenshaw (26(13 KO)-16-0)
* Daniel Mackinnon (13(7 KO)-4-1)
* Garth "From the Hood" Wood (4(2 KO)-1-0)
* Junior "The One" Talipeau (14(5 KO)-0-0
* Kariz "Peter" Kariuki (18(17 KO)-7-2)
* Les "Diamond" Piper (10(2 KO)-2-3)
* Luke "Kool Hand" Moloney (13-4-0)
* Sonni "Jungle Boy" Michael Angelo (15(5 KO)-8-2)
* Victor "The Crushin Russian" Oganov (28(28 KO)-2-0)
* Pradeep "The Indian Warrior" Singh (15(8 KO)-1-1)
* Nader "Lionheart" Hamden (41(18 KO)-6-0)

## Valmentajat
*Paul Briggs
*Billy Hussein

## Jaksot

## 1. viikko
* Neljätoista miestä saapuvat Sydneyyn kilpailemaan
* Kilpailijat kisaavat ensimmäisessä joukkuehaasteessaan
* Ben ja Garth jatkavat suoraan toiselle kierrokselle voitettuaan haasteen
* Josh Clenshaw ja Israel Kani ottelevat viisi-eräisen ottelun
* Tuomarit pisteyttivät Joshin voittajaksi pistein 50-45, 47-48 ja 48-47

## 2. viikko
* Kilpailijat joutuvat kuntotesteihin
* Daniel MacKinnon ja keltaiset voittavat haasteen
* Daniel haastaa sinisten Luke Moloneyn
* Daniel voittaa ottelun kolmannen erän tyrmäyksellä

## 3. viikko
* Siniset voittavat ensimmäistä kertaa haasteen.
* Nader Hamdan haastaa Les Piperin
* Nader voittaa ottelun yksimielisesti

## 4. viikko
* Siniset voittavat neljännen haasteen
* Pradeep Singhin ja Victor Oganovin välit huononevat
* Victor haastaa Junior Talipeaun
* Victor voittaa ottelun pistein 48-48.48-47 ja 48-47, päätös aiheutti paljon buuausta

## 5. viikko
* Tuplaottelussa kohtaavat Kariz Kariuki ja Adrian Taihia sekä Pradeep Singh ja Sonni Michael Angelo
* Kariz ja Sonni voittavat ottelunsa

## 6. viikko
* Ben poistuu kisasta niskakivun takia, takaisin äänestettiin Israel Kani
* Kahdeksan jäljellä olijaa saavat palkinnoksi puvut ja tapaavat Sugar Ray Leonardin
* Garth Wood ja Israel Kani kohtaavat kehässä
* Garth voittaa ottelun toisen erän tyrmäyksellä

## 7. viikko
* Victor Oganov kohtaa Sonni Michael Angelon
* Victor voittaa ottelun pistein 49-45,49-46 ja 48-46

## 8. viikko
* Josh Clenshaw kohtaa Daniel MacKinnonin
* Josh voittaa ottelun pistein 48-48, 48-47 ja 50-45

## 9. Viikko
* Kariz Kariuki voittaa Nader Hamdanin pistein 49-46, 48-46 ja 49-45.

## 10. Viikko - Semifinaalit
* Garth Wood "voittaa" Victor Oganovin pistein 48-48,48-47 ja 48-45
* Kariz Kariuki voittaa Josh Clenshawin pistein 49-47,49-46 ja 49-46.

## Finaalit

* Kaunamatsi Junior Talipeaun ja Nader Hamdenin välillä päättyy tasapeliin vahingollisen pääpuskun takia.
* Garth voittaa mestaruusottelun Kariz Kariukia vastaan pistein 68-66.68-66 ja 68-65.
Jonas Gustavsson

**Jonas Gustavsson** (s. 24. lokakuuta 1984 Danderyd, Ruotsi) on ruotsalainen jääkiekkomaalivahti, joka edustaa SHL-joukkue Linköping HC:a. Gustavsson on kärsinyt uransa aikana loukkaantumisista, joista vakavimpana voidaan pitää sydämen rytmihäiriöitä.

Gustavsson pelasi upean kauden 2008–2009 ja torjui kauden päätteeksi Färjestadin Ruotsin mestariksi. Hienot otteet Elitserienissä herättivät kiinnostusta NHL:ssä ja Toronto Maple Leafs tekikin Gustavssonin kanssa sopimuksen kaudeksi 2009–2010. Gustavsson aloitti kauden Toronton kakkosvahtina, mutta syrjäytti kesken kauden heikosti pelanneen ykkösvahdin Vesa Toskalan. Gustavsson pelasi 42 NHL-ottelua kaudella 2009–2010, torjuntaprosentilla 90,2 %.

Kaudella 2010–2011 James Reimer syrjäytti Gustavssonin ykkösvahdin paikalta, ja Gustavsson joutui jopa lyhyelle, viiden ottelun mittaiselle visiitille AHL:ään. Gustavsson pelasi kaudella 24 NHL-ottelua. Torjuntaprosentti kaudelta oli 89,0 %

Kausi 2011–2012 oli Gustavssonilta jälleen parempi ja hän valtasi takaisin Toronton ykkösvahdin paikan. Gustavssonin hienot otteet maalilla kauden keskivaiheilla nostivat Toronton pudotuspeliviivan yläpuolelle, mutta loppukaudesta sekä Gustavsson että koko muu Toronton joukkue pelasivat heikommin, ja Maple Leafs putosi jälleen pudotuspeleistä. Gustavsson torjui kaudella 42 NHL-ottelussa torjuntaprosentilla 90,2 %. 

Kaudeksi 2012–2013 Gustavsson siirtyi Detroit Red Wingsin joukkueeseen. Gustavsson oli koko kauden 2012–2013 Detroitin kakkosmaalivahti, ja pelasi ainoastaan seitsemän NHL-runkosarjaottelua.

Gustavsson teki maalin AHL:ssä maaliskuussa 2017.

### Maajoukkueura
Gustavsson on pelannut Ruotsin maajoukkueessa MM-kisoissa 2009 ja 2010, sekä Vancouverin talviolympialaisissa 2010. Gustavsson on voittanut Tre Kronorin paidassa kaksi MM-pronssimitalia. 

## Lähteet
*  Viitattu 31.7.2010
*  Viitattu 31.7.2010
### Viitteet
Reino Karjalainen

**Reino Olavi Karjalainen** (3. heinäkuuta 1942 Äänekoski – 4. joulukuuta 2013) oli suomalainen pesäpalloilija.

Reino (Kettu) Karjalainen pelasi viisi vuotta SM-sarjassa voittaen 1964 Suomen mestaruuden Jyväskylän Kirin paidassa ja pelasi samana vuonna myös Liitto-Lehdistö -ottelussa. Nuorten Suomen mestaruuden Karjalainen voitti 1960.

Karjalainen pelasi pääasiallisesti kolmosvahtina, mutta kokeili myös muita paikkoja paitsi lukkarin paikkaa. Hän osasi sijoittua hyvin sisäpelissä ja oli ulkopelissä ulottuva. Heikkoutena oli hitaus. Karjalainen pelasi myös koripalloa (yksi kausi Suomensarjassa). Vuodet 1966–1971 hän pelasi pesäpalloa Puna-Mustissa.

Ammatiltaan Karjalainen oli faktori. Karjalainen kuoli vuonna 2013. Hänet on haudattu Jyväskylässä Mäntykankaan vanhalle hautausmaalle. 

## Saavutukset
### Pelaajana
* 1 SM-kulta: 1964

## Lähteet
* 

### Viitteet
Orvo Kokkonen

**Orvo Kalevi Kokkonen** (20. kesäkuuta 1945 Jyväskylä – 29. lokakuuta 2017 Jyväskylä) oli suomalainen pesäpalloilija.

Orvo Kokkonen pelasi koko 1960-luvun Jyväskylän Kirissä, jossa saavutti nuorten Suomen mestaruuden 1960 ja miesten SM-kultaa 1964 ja oli saman vuoden Mestarit – Muu Suomi -ottelussa kentän paras yleis- ja ulkopelaaja. Kokkosen harrastuksiin kuului myös lentopallo.

## Lähteet
* 

### Viitteet
Elävän kirjallisuuden festivaali

**Elävän kirjallisuuden festivaali (EKF)** on helmikuussa Tampereella järjestettävä kirjallisuus- ja kaupunkikulttuuritapahtuma. Tapahtuman toteuttaa Tampereen yliopiston kirjallisuustieteen opiskelijoiden ainejärjestö Teema ry.
Festivaaleille on ilmainen sisäänpääsy.

EKF:n ohjelmisto koostuu eritaustaisten tekijöiden keskusteluista, esityksistä ja työpajoista. Festivaali perustettiin vaihtoehdoksi kaupallisille henkilökeskeisille kirjamessuille ja tarkoituksena on tarjota kirjallisuus- ja kulttuuriaiheista keskustelua laajemmin. Kirjallisuutta lähestytään tekemisen ja vastaanottamisen näkökulmasta.

EKF järjestettiin ensimmäisen kerran helmikuussa 2009 Sampolassa, sen jälkeen Työväenmuseo Werstaalla. Vuosina 2010–2017 tapahtumaa järjesti Elävän kirjallisuuden yhdistys (ELKI ry), jolta vastuu tapahtuman järjestämisestä palasi Teemalle vuonna 2018, kun ELKI lakkautettiin.

Festivaalin jatkopaikkana toimii Tiiliskivi-klubi, jossa jaetaan Tiiliskivi-palkinto.

## Lähteet

## Aiheesta muualla
*Elävän Kirjallisuuden Festivaali
*Teema ry
Vilho Hirvi

**Vilho Ilmari Hirvi** (28. marraskuuta 1941 Jyväskylän maalaiskunta – 27. maaliskuuta 2001 Helsinki) oli suomalainen pesäpalloilija ja opetushallinnon virkamies.

Vilho Hirvi pelasi Jyväskylän Kirin joukkueessa SM-sarjaa 1960-luvun alussa neljä kautta, jolloin voitti Suomen mestaruuden 1964. Lisäksi Hirvi voitti kaksi nuorten Suomen mestaruutta. Hirvi pelasi myös koripalloa ja toimi Kirin pesäpallojoukkueen huoltajana. Hän oli Suomen Pesäpalloliiton puheenjohtaja 1994–1995.

Urheilu-uransa jälkeen Hirvi kouluttautui opettajaksi ja väitteli kasvatustieteiden tohtoriksi vuonna 1982. Hän työskenteli ensin äidinkielen lehtorina Jyväskylän Lyseossa, siirtyi 1973 Jyväskylän kaupungin opetustoimen johtajaksi, 1975 Keski-Suomen läänin koulutoimentarkastajaksi ja 1982 Jyväskylän yliopiston täydennyskoulutuskeskuksen johtoon. Vuosina 1988–1991 Hirvi oli Keski-Suomen lääninhallituksen kansliapäällikkönä, 1991–1994 Opetushallituksen ensimmäisenä pääjohtajana ja viimeksi 1995–2001 opetusministeriön kansliapäällikkönä. Hän ilmoitti puoluekannakseen kokoomuksen.

Hirvi vihittiin kasvatustieteiden kunniatohtoriksi Jyväskylän yliopistossa vuonna 1996 ja Turun yliopistossa vuonna 2000.

## Saavutukset
### Pelaajana
* 1 SM-kulta: 1964

## Lähteet
* 
**Pääjohtajakunta* (pääjohtajamatrikkeli). SKS, Helsinki 2005.
### Viitteet
Aïrin sulttaanikunta

**Aïrin sulttaanikunta** (tai **Agadezin sulttaanikunta**) on sulttaanikunta länsiafrikkalaisessa Nigerissä. Sulttaanikunnan ensimmäinen sulttaani, Yunus, aloitti toimessaan vuonna 1404. Vuonna 2012 valtaan nousi järjestyksessä 55. sulttaani Oumarou Angali.

Kel Ferwanin, Kel Owin ja Itesenin tuaregiheimojen suullisen perimätiedon mukaan sulttaanikunta perustettiin, koska heimojen välillä oli jo pitkään ollut tuhoisia yhteenottoja. Yhteenottojen vuoksi heimot lähettivät Istanbuliin lähettilään etsimään heimoille yhteistä hallitsijaa. Istanbul oli kuitenkin sulttaanikunnan perustamisen aikoihin vielä bysanttilainen Konstantinopoli, joten perimätiedossa on epäselvyys.

Alun perin sulttaanikunnan keskuspaikka oli Tadaliza, joka on nykyisin Aïrvuoristossa sijaitseva arkeologinen kohde. Sulttaani Ilisawan (1430–1449), yksi Aïrin ensimmäisistä sulttaaneista, saapui 1400-luvulla Agadeziin ja päätti rakentaa sinne palatsin. Vuodesta 1430 lähtien Agadez on toiminut sulttaanikunnan pääkaupunkina. Toisen lähteen mukaan keskuspaikan Agadeziin siirtäjä olisi ollut vuosina 1461–1477 hallinnut sulttaani Yusuf bin Aishata.

## Lähteet

## Aiheesta muualla
* Aïrin sulttaanikunnan sulttaaneja&nbsp;
Erik Haru

**Erik Olavi Haru** (ent. *Hammaren*; 18. helmikuuta 1908 Äänekoski – 1. kesäkuuta 1968 Helsinki) oli suomalainen everstiluutnantti ja pesäpalloilija.

Haru toimi Pesäpalloliiton varapuheenjohtajana 1950–1959. Aktiiviaikoinaan hän pelasi lukkarina Helsingin Pallonlyöjissä, jotka saavuttivat Suomen Mestaruuden 1934. Harulle myönnettiin Pesäpalloliiton kultainen ansiomerkki numero 12 vuonna 1952.

Sotilasurallaan Haru toimi toimisto- ja koulutusupseerina. Hän oli Helsingin sotilaspiirin esikunnan asevelvollisuustoimiston päällikkö 1953–1963.

## Saavutukset
### Pelaajana
* 1 SM-kulta: 1934
* 3 SM-pronssia: 1933, 1935, 1936

### Pesäpallotuomarina
* Miesten Itä-Länsi-tuomari (2): 1936, 1939

### Ansiomerkit
* Pesäpalloliiton kultainen ansiomerkki no. 12 (1956)

## Lähteet
* 
*Kuolleita (maksullinen artikkeli) Helsingin Sanomat 14.6.1968, HS Aikakone.

### Viitteet
Empathy

**Empathy** on vapaa avoimen lähdekoodin pikaviestintäohjelma. Empathy tukee teksti-, ääni- ja videokeskustelua sekä tiedostonsiirtoja. Ohjelman tukemia pikaviestiprotokollia ovat .NET Messenger Service, AOL Instant Messenger, Facebook Messenger, Gadu-Gadu, Google Talk, Groupwise, ICQ, IRC, QQ, Salut ja Yahoo! Messenger.

Empathy perustuu Telepathy protokollakirjastoon ja Gossip pikaviestimen GTK+ käyttöliittymään.

Empathy sisältyy GNOMEn mukana toimitettaviin ohjelmiin versiosta 2.24 alkaen. Empathy toimii myös oletuspikaviestinohjelmana Ubuntussa alkaen versiosta 9.10 sekä Fedorassa alkaen versiosta 12.

## Ominaisuudet
* Täydellinen integraatio GNOME-työpöytäympäristöön. Mahdollisuus hyödyntää GNOME Keyringiä kirjautumistietojen turvalliseen säilyttämiseen.
* Tuki useille pikaviestiprotokollille. Tuetut protokollat riippuvat asennetuista Telepathy Connection Manager liitännäisistä. Telepathy Haze liitännäisellä käyttöön saa kaikki libpurplen (joka on Pidginin pohjakirjasto) tukemat protokollat.
* Tiedostojen siirto XMPP ja paikallisissa verkoissa.
* Puhe- ja videokeskustelut SIP, XMPP ja Google Talk verkoissa.
* Rajoittunut Internet Relay Chat tuki.
* Keskusteluikkunoiden Adium-tyyliset teemat versiosta 2.27.3 alkaen. Vaatii WebKitGtk käännösvalitsimen käyttöä.
* Tuki sijaintitietojen seuraamiseen ja jakamiseen.
* Tuki yksityis- ja ryhmäkeskusteluille.
* Tuki hymiöille ja oikeinkirjoituksen tarkistamiselle.
* Tuki keskustelujen lokiinkirjaukselle.
* Tuki automaattiselle possaolomerkinnälle.
* Tuki NetworkManagerille ja automaattiselle verkkojen ylläpidolle.
* Tuki ryhmätyösovelluksille eli "tubeille".
* libempathy ja libempathy-gtk Python-sidonnaisuudet.

## Lähteet
Timo Hakanen

**Timo Juhani Hakanen** (25. helmikuuta 1942 Jyväskylä – 21. elokuuta 2023) oli suomalainen pesäpalloilija.

Hakanen aloitti pesäpallouransa Jyväskylän Kirin junioreissa, joissa voitti 1958 ja 1960 Suomen juniorimestaruuden. Hän pelasi kahdeksan vuotta SM-sarjassa, voittaen miesten Suomen mestaruuden vuonna 1964 ja osallistuen kahteen Itä–Länsi-otteluun ja kahteen Liitto–Lehdistö-otteluun.

## Saavutukset
### Pelaajana
* 1 SM-kulta: 1964
* 2 Itä–Länsi-ottelua: 1963, 1964

## Lähteet
* 

### Viitteet
Karma Musiikki

**Karma Musiikki** oli suomalainen hip hop -musiikkiin suuntautunut levy-yhtiö. Yhtiön perusti Steen1:senäkin tunnettu Seppo Lampela. Levy-yhtiön toiminta loppui vuonna 2012 ja entisten artistien levyjä julkaistiin mm. Monsp Recordsin ja Suomen Musiikin kautta.

## Artistit
* Bulle
* Eräs
* Jake The Break & Flam
* Koivuniemen Herrat
* Kolmiodraama
* Pono
* Rauhatäti
* Retale
* Timi Lexikon
* Panama Rayo (2009-2011)
* Leijona (2009-2010)
* Pikkupiru & Adebizi (2009-2010)

## Julkaisut
* Saurus: *[[Neon Saurus]]* (2009)
* Bulle: *[[Äidinkielel]]* (2010)
* Timi Lexikon: *[[Vähät valitan]]* (2010)
* Jake The Break & Flam: *[[Rattaat pyörimään]]* (2011)
* Kolmiodraama: *[[Jotain tasottavaa]]* (2011)
* Retale: *[[Mindfuck]]* (2011)

## Aiheesta muualla
* Viralliset sivut 
*
Tosin Abasi

**Oluwatosin Ayoyinka Olumide "Tosin" Abasi** (s. 7. tammikuuta 1983 Washington (DC)) on yhdysvaltalaisnigerialainen kitaristi. Hän on yhdysvaltalaisen instrumentaalista progressiivista metallia soittavan Animals As Leaders -yhtyeen perustajajäsen, toinen kitaristi ja yhtyeen keulakuva, jonka lisäksi hän soittaa fuusiojazzia esittävässä T.R.A.M. -yhtyeessä.
Abasi on kehittänyt ja soveltanut basson soitossa käytetyn peukalo-sormi tekniikan kitaralle ollen tyylin pioneeri instrumentille.

## Soittimet ja välineet

### Kitarat
Tosin Abasi on käyttänyt useita kitaramerkkejä. Ibanez on valmistanut myös signature-malleja.

* Ibanez TAM100 Signature 8-string 2013 http://www.ibanez.co.jp/products/u_eg_page13.php?data_id=302&color=CL01&year=2013&cat_id=1&series_id=176  
* .Strandberg* #8 Custom Headless 8-string 

* .Strandberg* #17 Custom Headless 8-string 
* .Strandberg* Boden 8 prototype
* Ibanez LACS RG 8-string -
* Carvin DC800 8-string
* Ibanez RG2228 8-string 
* 8-string Ibanez LACS RGA 
* 7-string Ibanez LACS
* Ibanez Universe 
* 7-string Eastman ER-1 hollow body 
* Custom Illustrated Luthier 8-string 
* Legend custom 6 string
* Mayones Regius 8 string 
* Rick Toone Sketch 7 string
* Rick Toone Blur 8 string

### Mikrofonit
Tosin käyttää pääasiassa EMG:n ja DiMarzion ja Fishmanin valmistamia mikrofoneja kitaroissaan.

* DiMarzio Ionizer 8™ 
* Lundgren guitar pickups M8 
* Q-tuner BL-5
* EMG 808/EMG 808X 
* Kent Armstrong Handmade Pickup
* DiMarzio D Activator 8™ 
* Lace Alumatone ToneBar pickups
* Fishman Fluence Tosin Abasi Set 8 BK

### Vahvistimet ja efektit
* Fractal Audio Axe-FX Ultra preamp
* Fractal Audio Axe-FX II 
* VHT 2/50/2 stereo power amp 
* Port City Pearl 
* Matrix GT1000 power amp - backup in case his main power amp fails
* Line 6 POD XT Pro 
* Line 6 POD X3 
* Voodoo Lab Ground Control Pro MIDI Foot Controller
* Fractal Audio MFC-101 MIDI Foot Controller
* Boomerang Plus Phrase Sampler
*Badcat Lynx/Jet Black, kaksi vahvistinta stereona.
### Kitarakaapit
* Orange Amplification 4x12 
* OS Vertical Wave 2x12

Abasi kokeili jonkin aikaa AXE FX -laitetta suoraan kytkettynä PA:han ilman perinteisiä kitaravahvistimia taikka kaappeja, mutta päätti siirtyä takaisin kitarakaapin käyttäjäksi, sillä pienillä konserteilla konsertinjärjestäjien PA-laitteisto ei useinkaan ollut kyllin hyvä.

Tosin Abasi on perustanut oman Abasi Concepts - kitaramerkin, joka valmistaa kitaroita myös tilauksesta ja jonka kitaroita hän luonnollisesti käyttää. 2023 hän vaihtoi vahvistin-kaappi yhdistelmänsä
Badcat - merkkiin.

## Diskografia

### PSI (Pressure Per Square Inch)
**Virus* (2001)

### Reflux
**Illusion of Democracy* (2004)

### Animals as Leaders
**[[Animals as Leaders (albumi)|Animals as Leaders]]* (2009)
*Waves of Babies (digitaalinen single) (2010)
**[[Weightless]]* (2011)
*The Joy of Motion (2014)
*The Madness Of Many (2016)
*Parrhesia (2022)

### T.R.A.M.
**Lingua Franca* (2012)

## Lähteet

## Aiheesta muualla
* YouTube
* Facebook
* https://www.facebook.com/animalsasleaders
* Twitter
Hepokarin seisake

**Hepokarin seisake** (ratakm 267+650) on Uudenkaupungin radan varressa sijainnut lakkautettu seisake. Se perustettiin Uuteenkaupunkiin vuonna 1961. Seisake lakkautettiin jo runsaan vuoden kuluttua, elokuussa 1962.

## Lähteet
Skill Street Entertainment

**Skill Street Entertainment** eli **SSE** oli suomalainen hip hop -musiikkiin suuntautunut levy-yhtiö. Sen perusti vuonna 2009 rap-artisti/tuottaja LX-Beats/Rekami.

Skill Street Entertainment ajautui konkurssiin alkuvuodesta 2012, jonka johdosta yhtiö lopetti toimintansa.

## Artistit
* Altis
* Are
* Eino Antiwäkki
* Hannes Hauska
* Half Past Never Band
* Jussi Kuoma
* Kriso
* Lavis
* Mikrofonistit
* Rekami

## Julkaisut
* LX-Beats: *[[Poor Man's Luxury]]* (2009) LXBCD01
* Lavis: *[[Ookkonä huudeilt?!]]* (2009) SSE001
* Are: *[[Jaalan elämää]]* (2010)  SSE002
* Kriso: *[[Nappo EP]]* (2010) SSE003
* Hannes H.: *[[Ei turhia paineita]]* (2010) SSE004
* Rekami: *[[Iskuja vyön alle]]* (2010) SSER001
* Mikrofonistit: *[[Raakavedos]]* (2011) SSE005
* Half Past Never Band: *[[Cubicle Coma]]* (2011) SSE006
* Altis: *[[Ottaa päähän]]* (2011) SSE007
* Eino Antiwäkki: *[[Rotsit auki]]* (2011) SSE008
* Rekami: *[[Nollabudjetti]]* (2011) SSE009

## Katso myös
* KPC Records

## Lähteet

## Aiheesta muualla
*
Sinikka Sundberg

**Sinikka Helena Sundberg** (o.s. **Karjala**; s. 24. maaliskuuta 1941 Ilmajoki) on entinen suomalainen pesäpalloilija.

Sini Sundberg pelasi mestaruussarjassa vuodesta 1958 lähtien. Suomen mestaruuden hän saavutti Pallo-Toverien joukkueessa 1958, 1959 ja 1963-66. Itä-Länsi -ottelussa Sini pelasi 1961, jolloin hänet palkittiin kentän parhaana. Vuonna 1968 Sundberg siirtyi Lännen Pallon joukkueeseen.

Lentopallossa Sinikka on Saavuttanut SM-pronssia 1958 ja pelannut Suomi-Viro -maaottelussa 1959.

## Lähteet

*
Skårasalen

**Skårasalen** on Skandeihin kuuluva vuori Norjassa Ørstan kunnassa. Sen korkein kohta yltää 1&nbsp;542 metriä merenpinnan tasoa korkeammalle.

## Lähteet

## Aiheesta muualla
Seija Happonen

**Aino Seija Kaarina Happonen** (o.s. **Knuutila**, 4. syyskuuta 1935 Helsinki – 23. syyskuuta 2016 Helsinki) oli suomalainen pesäpalloilija, myöhemmin liikunnanopettaja.

Seija Happonen pesäpalloili menestyksekkäästi Pallo-Tovereiden joukkueessa.

## Saavutukset
* Suomen-mestaruus 1950, 1951, 1952, 1953, 1954, 1956, 1958, 1959, 1964, 1965, 1966
* Kolme SM-hopeaa ja yksi pronssi
* Itä–Länsi-ottelu 1965
* Koripallossa SM-hopeaa 1955 ja suurkisahopeaa 1956.
* Pallo-Tovereiden kultainen ansiomerkki

## Lähteet
* 

### Viitteet
Store Smørskredtind

**Store Smørskredtind** tai **Vestre Smørskredtinden** on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1&nbsp;631 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta korkeampi. Matalampi Austre Smørskredtinden on 1&nbsp;606 metriä korkea.

## Lähteet
Stefanie Japp

**Stefanie Japp** (s.23. toukokuuta 1972, Zürich, Sveitsi) on saksalainen näyttelijä. Hänon näytellyt muun muassa televisio sarjoissa *[[Kriminalisti]]*, jossa hän näytteli Jana Wagneria, *[[Hintern Gittern - Der Frauenknast]]*, *[[M.E.T.R.O - Ein Team Leben auf Tod]]*, *[[Vier Frauen un ein Todesfall]]*, *[[Kahden keikka]]* ja *[[Tatort]]*. Hän on näytellyt myös elokuvissa Rascals on the Road (2005) ja *[[Champions]]* (2009).

Stefanie Jappin isä on saksalainen ja äiti sveitsiläinen.

## Aiheesta muualla
*
Maya Bothe

**Maya Bothe** on saksalainen näyttelijä. Hänet tunnetaan tv-sarjasta *[[Kriminalisti]]*, jossa hän näyttelee rikoskomisario Alex Kelleriä. Hän on näytellyt myös sarjoissa *[[Rikospaikalla]]* ja *[[Stolberg (televisiosarja)|Stolberg]]*. 

## Aiheesta muualla
*
*Maya Bothen kotisivut
Staven

**Staven** on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1&nbsp;517 metriä.

## Lähteet
Mont Panié

**Mont Panié** () on Uuden-Kaledonian korkein vuori, jonka huippu sijaitsee 1 629 metriä merenpinnan yläpuolella.

## Lähteet
Inka Friedrich

**Inka Friedrich** (s.1965, Freiburg im Breisgau) on saksalainen näyttelijä. Hänet tunnetaan elokuvista *[[Ich liebe das Leben]]* (2003), *[[Summer in Berlin]]* (2005), *[[Die Mauer – Berlin '61]]* (2006), *[[Nichts ist vergessen]]* (2006) ja *[[A Year Ago in Winter]]* (2008).

Hän on näytellyt myös tv-sarjoissa *[[Kriminalisti]]*, *[[Tatort]]* ja ''Polizeiruf 110.

Inka Friedrich on opiskellut Berlin State Schoolissa musiikkia ja esittävää taidetta.

## Palkinnot
*Silver Hugo (Best Actress) (2005)

## Ehdokkudet
*Film Award in Gold (2006)

## Aiheesta muualla
*
Suomen euroviisukarsinta 2010

**Suomen euroviisukarsinta 2010** oli kilpailu, jossa valittiin Suomen edustuskappale vuoden 2010 Eurovision laulukilpailuun. Karsinnat käytiin 30. tammikuuta 2010.

Karsintojen formaattia uudistettiin siten, että karsintoihin kutsuttiin 11 artistia, edellisen vuoden tangokuninkaallinen sekä kolme kisaajaa avoimen kilpailun kautta. Toisena uudistuksena oli avoin karsinta, johon kuka tahansa artisti saattoi lähettää oman kappaleensa ehdolle Suomen edustuskappaleeksi. Näistä Ylen raati valitsi 30 kappaletta äänestykseen, joista äänestettiin kolme parasta alkueriin. Kolme alkuerää järjestettiin Ylen studiolla Ristimäessä ja lopuksi finaali Tampereen Messu- ja Urheilukeskuksessa.

Yhteensä 15 artistia kilpaili kolmessa alkukarsinnassa. Kussakin alkukarsinnassa oli viisi esitystä: neljä kutsuartistia ja yksi avoimen kilpailun kautta tullut artisti. Kunkin alkukarsinnan kolme parasta artistia pääsi suoraan finaaliin, minkä lisäksi Ylen raati valitsi pudonneista yhden kappaleen finaaliin niin sanotun villin kortin turvin. Finaalissa oli näin yhteensä kymmenen esitystä, joista kolme parasta pääsi toiselle kierrokselle eli niin sanottuun superfinaaliin. Superfinaalissa äänestettiin karsinnan varsinainen voittaja, josta tuli Suomen edustaja Oslon euroviisuissa. 

Finaalilähetys keräsi 1&nbsp;004&nbsp;000 televisiokatsojaa. Voiton vei Kuunkuiskaajat kappaleellaan ”Työlki ellää”.

## Alkukarsinnat
:''Keltaisella taustalla olevat esitykset pääsivät finaaliin, harmaalla taustalla oleva sai tuomariston villin kortin.

### 1. alkukarsinta (8.1.2010)

### 2. alkukarsinta (15.1.2010)

### 3. alkukarsinta (22.1.2010)

## Finaali (30.1.2010)

### Superfinaali

Finaalilähetyksen aikana rekisteröitiin yhteensä 233 503 puhelin- ja tekstiviestiääntä, joista finaalissa annettiin 118 962 ja superfinaalissa 114 541 ääntä.

### Viisukuppilan fanipalkinto
Viisukuppilan fanipalkinnon voitti Heli Kajo.

## Lähteet
*

### Viitteet

## Aiheesta muualla
*Koko karsintafinaali Ylen Elävässä arkistossa
*
Jurik Vardanjan

**Jurik Noriarovitš Vardanjan** (13. kesäkuuta 1956 Gjumri, Širak, Armenian SNT, Neuvostoliitto – 1. marraskuuta 2018) oli armenialainen, Neuvostoliittoa edustanut painonnostaja ja olympiavoittaja.

Vardanjan voitti Moskovan 1980 olympialaisissa kultaa alle 82,5-kiloisten sarjassa maailmanennätystuloksella 400&nbsp;kg. Myös hänen tempaustuloksensa 177,5&nbsp;kg ja työntötuloksensa 222,5&nbsp;kg olivat uusia maailmanennätyksiä. Los Angelesin 1984 olympialaisiin hän ei voinut osallistua itäblokin maiden olympiaboikotin vuoksi.

Vardanjan voitti MM-kilpailuissa kultaa alle 75-kiloisissa vuonna 1977 sekä alle 82,5-kiloisissa vuosina 1978, 1979, 1981, 1983 ja 1985. Hän saavutti MM-hopeaa alle 90-kiloisissa vuonna 1982. Hän voitti EM-kultaa alle 75-kiloisissa vuonna 1977 sekä alle 82,5-kiloisissa vuosina 1978, 1980, 1981 ja 1983. Hän saavutti EM-hopeaa alle 90-kiloisissa vuonna 1982 sekä alle 82,5-kiloisissa vuonna 1984.

Vardanjan teki urallaan 42 maailmanennätystä: 15 tempauksessa, 15 työnnössä ja 12 yhteistuloksessa. Hän muutti Yhdysvaltoihin vuonna 1991.

## Lähteet
* 
* 
### Viitteet
Risteyttäminen

**Risteyttäminen** tarkoittaa yleensä kahden eri rotua olevan eläimen parittamista uudenlaisen eläimen saamiseksi. Tarkoituksena voi olla yhdistää vanhempien rotujen ominaisuuksia tai hyötyä heteroosista. Varomaton risteyttäminen voi kuitenkin tuottaa epähaluttuja tuloksia tai vähentää puhdasrotuisten eläinten määrää rodun sukupuuttoon asti. Risteyttämistä voidaan käyttää myös lisäämään rodun geneettistä vaihtelevuutta sisäsiitoksen välttämiseksi.

Risteytykseksi tai tarkemmin sekarotuiseksi voidaan kutsua myös kotieläintä, jonka sukutaustaa tai suvun rotutaustaa ei tunneta.

## Naudat
Naudoille käytetään erilaisia risteytystapoja. Eräs on risteyttää paikallisiin oloihin sopeutuneita lehmiä ulkopuolisten sonnien kanssa, jolloin saadaan jälkeläisiä, joilla on molempien rotujen ominaisuuksia.

## Lampaat
Erilaisten lammasrotujen suuri määrä mahdollistaa sen, että kasvattaja voi risteyttämällä tuottaa juuri omiin tarpeisiinsa soveltuvan kannan.

## Laamat
Lyhyt- ja pitkäkarvaisten laamarotujen risteyttämisen tulokset ovat ennalta-arvaamattomia. Risteytysjälkeläiset voivat muistuttaa vain toista vanhempaa, tai vanhempien ominaisuuksien välimuotoa, ja silloin tällöin tuloksena on huopaturkkinen laama. Risteytyslaamojen keskenään parittaminen tuottaa vieläkin arvaamattomampia tuloksia, ja syntyvä jälkeläinen saattaa muistuttaa yhtä isovanhemmistaan muttei kumpaakaan vanhemmistaan.

## Koirat

Koirilla *roturisteytys* tarkoittaa kahden tai useamman puhtaan rodun suunnitelmallista risteytystä, kun taas *sekarotuinen* koira on sekalaista ja mahdollisesti tuntematonta rotutaustaa. Roturisteytykset ovat suosiossa risteytyselinvoiman ansiosta.

## Hevoset

Hevosilla risteytyksen tavoitteena on usein lopulta luoda uusi rotu. Yhtä risteytystapaa käytetään monien puoliverirotujen jalostuksessa. Puoliverisiä hevosrotuja käytetään hevosurheilun eri lajeissa, ja useimmat niistä ovat syntyneet risteyttämällä englannintäysiverisiä kylmäverisiin rotuihin. Joissain tapauksissa syntyneet uudet tyypit ovat vakiintuneet ja ovat nykyisin itsenäisiä rotuja suljetulla kantakirjalla.

Toisenlaista risteytystä käytetään quarterhevosen jalostamiseen. Quarterhevosen ja englannintäysiverisen jälkeläinen voidaan merkitä sivurekisteriin, ja hyvin suoriutuva yksilö voidaan siirtää sivurekisteristä päärekisteriin. Toinen tunnettu esimerkki on angloarabi, jonka kantakirjaan hyväksytään sekä puhdasrotuisten arabianhevosten ja englannintäysiveristen jälkeläisiä että näiden kahden rodun eriasteisia risteytyksiä, kunhan yksilössä ei ole suvussaan kumpaakaan rotua alle 25&nbsp;prosenttia tai yli 75&nbsp;prosenttia.

## Katso myös
* Heteroosi
* Puhdasjalostus
* Valikoiva jalostus
* Testiristeytys

## Lähteet

## Aiheesta muualla
* Opetus.tv: Biologian etäopiskeluympäristö, Risteytys
Sultan Rahmanov

**Sultanbai "Sultan" Saburovitš Rahmanov** (, , kyrill. *Султонбой «Султон» Сабурович Раҳмонов*, , 6. heinäkuuta 1950 Turtkul, Karakalpakian ASNT, Uzbekistanin SNT, Neuvostoliitto, nykyinen Karakalpakia, Uzbekistan – 5. toukokuuta 2003 Dnipropetrovsk, Dnipropetrovsk, Ukraina) oli neuvostoliittolainen painonnostaja ja olympiavoittaja.

Rahmanov voitti Moskovan 1980 olympialaisissa kultaa raskaassa sarjassa (yli 110&nbsp;kg) tuloksella 440&nbsp;kg. Hänen tempaustuloksensa oli 195&nbsp;kg ja työntötuloksensa 245&nbsp;kg. Rahmanovin maanmies, kaksinkertainen olympiavoittaja Vasili Aleksejev jäi kilpailussa ilman tulosta.

Rahmanov voitti MM-kilpailuissa kultaa yli 110-kiloisissa vuonna 1979. Hän saavutti MM-hopeaa vuonna 1978 edellään saksalainen Jürgen Heuser. Hän voitti EM-kultaa yli 110-kiloisissa vuonna 1980.

Rahmanov teki urallaan kaksi maailmanennätystä tempauksessa.

## Lähteet
* 
*
Sonkajärvi (järvi)

**Sonkajärvi** on järvi Rovaniemellä Songan kylässä. Siinä on yksi pieni saari, Sonkasaari.

Sonkajärvi laskee itään pienempään Sonkalampeen, josta Sonkajokea edelleen Lehtojärveen.

## Lähteet
Ryan Murphy (jääkiekkoilija, 1979)

**Ryan J. Murphy** (s. 21. maaliskuuta 1979 Van Nuys, Kalifornia, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan vasen laitahyökkääjä.

Murphy pelasi jääkiekkoa Bowling Greenin yliopiston joukkueessa vuosina 1997–2001. Vuonna 2001 hän siirtyi ammattilaiseksi ECHL:n Florida Everbladesiin, jossa pelasi kaksi kautta. Kaudesta 2002–2003 lähtien Murphy pelasi pääasiassa AHL:ää, jossa hän edusti Lowell Lock Monstersia, Albany River Ratsiä, Lowell Devilsiä ja Hamilton Bulldogsia.

Joulukuussa 2009 Murphy solmi Espoon Bluesin kanssa kahdeksan ottelun mittaisen koesopimuksen, mutta Murphy pelasi seurassa vain kaksi ottelua. Tämän jälkeen hän pelasi vielä EC Dornbirnissä Itävallan toiseksi korkeimmalla sarjatasolla Nationalligassa 15 ottelua ennen uransa lopettamista.

## Lähteet
* 
*

### Viitteet
Rudolf Pljukfelder

**Rudolf Vladimirovitš Pljukfelder** (, s. 6. syyskuuta 1928 Novoorlovka, Donetsk, Ukrainan SNT, Neuvostoliitto) on entinen neuvostoliittolainen painonnostaja ja olympiavoittaja.

Pljukfelder voitti Tokion 1964 olympialaisissa kultaa alle 82,5-kiloisten sarjassa yhteistuloksella 475&nbsp;kg. Hän punnersi 150&nbsp;kg, tempasi 142,5&nbsp;kg sekä sai työnnössä tuloksen 182,5&nbsp;kg.

Pljukfelder voitti MM-kilpailuissa kultaa alle 82,5-kiloisissa vuosina 1959 ja 1961. Hän voitti EM-kultaa alle 82,5-kiloisissa vuosina 1959, 1960 ja 1961. Vuonna 1963 hän saavutti sekä MM- että EM-hopeaa.

## Lähteet

* 
*
Ota Zaremba

**Otakar ”Ota” Zaremba ** (22. huhtikuuta 1957 Karviná, Tšekkoslovakia – 23. tammikuuta 2026) oli Tšekkoslovakiaa edustanut tšekkiläinen painonnostaja ja olympiavoittaja.

Zaremba voitti Moskovan 1980 olympialaisissa kultaa alle 100&nbsp;kilon sarjassa tuloksella 395&nbsp;kg. Hänen tempaustuloksensa oli 180&nbsp;kg ja työntötuloksensa 215&nbsp;kg.

Zaremba teki vuonna 1981 neljä maailmanennätystä, kaksi tempauksessa ja kaksi yhteistuloksessa.

Zaremba myönsi myöhemmin olleensa 1970- ja 1980-luvuilla mukana Tšekkoslovakian valtion salaisessa dopingohjelmassa, jossa arvioidaan olleen noin 400 huippu-urheilijaa.

## Lähteet

* 
* 

### Viitteet
Péter Baczakó

**Péter Baczakó** (27. syyskuuta 1951 Ercsi, Fejér, Unkari – 2. huhtikuuta 2008 Budapest, Unkari) oli unkarilainen painonnostaja ja olympiavoittaja.

Baczakó saavutti pronssia Montréalin 1976 olympialaisissa alle 82,5-kiloisten sarjassa tuloksella 345&nbsp;kg (157,5&nbsp;kg tempauksessa ja 187,5&nbsp;kg työnnössä). Moskovan 1980 olympialaisissa hän voitti kultaa alle 90-kiloisten sarjassa tuloksella 377,5&nbsp;kg (170&nbsp;kg tempauksessa ja 207,5&nbsp;kg työnnössä).
 
Baczakó saavutti MM-kilpailuissa hopeaa alle 82,5-kiloisissa vuosina 1977 ja 1978. Hän saavutti EM-hopeaa alle 82,5-kiloisissa vuosina 1977 ja 1978 sekä alle 90-kiloisissa vuonna 1979.

## Lähteet

* 
*
Matti Antero Korhonen

**Matti Antero Korhonen** (25. kesäkuuta 1940 Sotkamo – 30. heinäkuuta 2025 Sotkamo) oli suomalainen pesäpalloilija.

Matti Korhonen pelasi 1950- ja 1960-luvulla mestaruussarjassa Sotkamon Jymyssä voittaen Suomen mestaruuden 1963, jolloin tuli myös voitto Pesäpallon Maakunta Cupissa. Korhonen valittiin 1963 myös Kainuun piirin parhaaksi urheilijaksi.

Itä–Länsi-ottelussa Korhonen pelasi vuonna 1963.

## Saavutukset
### Pelaajana
* 1 SM-kulta: 1963

## Lähteet
* 

### Viitteet
Lee Dixon

**Lee Michael Dixon** (s. 17. maaliskuuta 1964 Manchester, Englanti, Yhdistynyt kuningaskunta) on englantilainen entinen jalkapalloilija, pelipaikaltaan puolustaja.

Dixon edusti suurimman osan ammattilaisurastaan lontoolaisseura Arsenalia, jonne hän siirtyi tammikuussa 1988, kesken kauden 1987–1988. Ennen Arsenalia hänen seurojaan olivat Burnley (1982–1984), Chester (1984–1985), Bury (1985–1986) ja Stoke (1986–1988). Dixon oli Arsenal-vuosinaan voittamassa neljää Englannin mestaruutta, vuosina 1989, 1991, 1998 ja 2002, kolmesti FA Cupia, vuosina 1993, 1998 ja 2002, ja kerran Euroopan cup-voittajien cupia, vuonna 1994. Hän lopetti pelaajauransa vuonna 2002. Hän pelasi Arsenalissa viidentoista kauden aikana 619 ottelua ja teki 28 maalia.

Englannin A-maajoukkueessa Dixon pelasi 22 ottelua, ensimmäisen kerran 25. huhtikuuta 1990, jolloin Englanti kohtasi Tšekkoslovakian, ja viimeisen kerran 1. helmikuuta 1999, jolloin Englanti kohtasi Ranskan. Hän teki A-maajoukkueurallaan yhden maalin, ottelussa Irlantia vastaan 27. maaliskuuta 1991.

Pelaajauransa jälkeen Dixon on toiminut muun muassa kiinteistönvälittäjänä ja BBC:n jalkapalloasiantuntijana.

## Lähteet
Natronan piirikunta

**Natronan piirikunta** on piirikunta Yhdysvaltain Wyomingin osavaltiossa. Piirikunta perustettiin vuonna 1888, ja se on asukasluvultaan osavaltion toiseksi suurin. Natronan asukasluku oli vuoden 2000 väestönlaskennan mukaan 66&nbsp;533, ja piirikunnan pinta-ala on 13&nbsp;924 neliökilometriä. Piirikunnan hallintokeskus on asukasluvultaan osavaltion toiseksi suurin kaupunki Casper.

## Väestö

Vuoden 2000 väestönlaskennassa Natronan piirikunnassa asui 66&nbsp;533 ihmistä. Heistä 94,15% luokiteltiin valkoihoisiksi, 1,03% alkuperäisasukastaustaisiksi, 0,76% mustaihoisiksi ja loput muunrotuisiksi tai sekoittuneiksi. Populaatiosta 4,9 prosentilla oli hispaano- tai latinotausta.

Sukujuuriltaan Natronan väestö on suurimmalta osin saksalaista- (24,6%), englantilaista- (11,6%), alkuperäiskansojen- (11,3%) tai irlantilaista (11,2%) syntyperää. Väestöstä 11,8 prosenttia elää köyhyysrajan alapuolella.

## Katso myös
* Independence Rock

## Aiheesta muualla

*Natronan piirikunnan viralliset kotisivut
Shemeikka

**Shemeikka** on muun muassa seuraavien suomalaisten henkilöiden sukunimi:

* Shemeikka (suku)
* Anna Easteden, ent. Anna Shemeikka (s. 1976), näyttelijä ja malli
* Iivana Jehkinpoika Shemeikka, *Jehkin Iivana* (1843–1911), runonlaulaja ja kanteleensoittaja
* Pedri Shemeikka (1825–1915), runonlaulaja
* Tytti Shemeikka (s. 1988), radiojuontaja ja -toimittaja

## Kuvitteellisia Shemeikkoja
* Shemeikka, hahmo Juhani Ahon romaanissa *[[Juha_(romaani)|Juha]]* ja siihen perustuvissa elokuva- ja näyttämösovituksissa.
Pihdit

**Pihdit** on käsityökalu, jota käytetään mm. tarttumiseen, taivuttamiseen ja leikkaamiseen. Erilaisilla pihdeillä on hyvin laaja käyttöala talon- ja koneenrakennuksesta aina lääketieteeseen saakka.

Pihdit voidaan luokitella niiden leukojen muodon mukaan esimerkiksi latta-, pyörö- tai kärkipihtiin, käyttötarkoituksen mukaan esimerkiksi yleis-, putki- tai lukkorengaspihteihin tai toimintaperiaatteensa mukaan esimerkiksi säätöleuka-, leikkuu- tai lukkopihteihin.

Monilla pihtityypeillä on omat vakiintuneet nimensä, kuten siirtoleukapihdit, sähköjohtojen tai vastaavien katkaisemiseen tarkoitetut sivuleikkurit tai naulojen irrottamiseen tarkoitetut hohtimet.
Perliitti

**Perliitti** voi tarkoittaa:

* perliitti, puutarhanhoidossa käytetty vulkaanisperäinen kiviaines
* perliitti, eräs teräksen mikrorakenne
Formaali

**Formaali** (adj.) on yleisesti muodollinen, muotoa koskeva, säännöin täsmällistetty. 

Esimerkiksi luonnollista logiikkaa käytetään intuitiivisesti arkielämän päättelyissä. Jos se täsmällistetään - esimerkiksi tietokoneohjelmointia tai matemaattista päättelyä varten - tarvitaan formaalit päättelysäännöt ja näiden muodostamaa kokonaisuutta kutsutaan formaaliksi logiikaksi.

## Katso myös
*Formaali kieli
*Formaali kielioppi
Juhani Suutarinen (pesäpalloilija)

**Veli Juhani Suutarinen** (24. kesäkuuta 1945 Sotkamo – 2. lokakuuta 1986) oli suomalainen pesäpalloilija.

Juhani (Jussi) Suutarinen pelasi 1963-64 ja 1966 Sotkamon Jymyn mestaruussarjajoukkueessa saavuttaen Suomen mestaruuden 1963. Samana vuonna tuli myös Pesäpallon Maakunta Cupin voitto Kainuun joukkueessa. Oulun Lipon kakkosvahtina hän on pelannut vuodesta 1969 lähtien ja saavuttanut SM-kultaa 1971 ja 1972 sekä Pesäpallon Suomen Cupin voiton 1971. Itä-Länsi -ottelussa Suutarinen pelasi kahdeksan kertaa ja Liitto-Lehdistö -ottelussa kolmesti.

Suutarinen kuoli vuonna 1986 41 vuoden iässä ja hänet on haudattu Oulussa Oulun hautausmaalle.

## Saavutukset
### Pelaajana
* 3 SM-kultaa: 1963, 1971, 1972
* 1 SM-pronssi: 1974

## Lähteet
*

### Viitteet
Tuuli Luukas

**Tuuli Kristiina Luukas** (s. 1966 Lappeenranta) on suomalainen kuvataiteilija. Nykyään hän työskentelee Myllypurossa sijaitsevassa ateljeessa. Hän on valmistunut kuvataiteilijaksi Ranskan valtion kuvataideakatemiasta 1993 ja hän on opiskellut myös Helsingin Taideteollisessa korkeakoulussa. Luukas käyttää taiteessaan muun muassa valokuvausta, installaatiota, videoita, piirustusta. Hänellä on ollut näyttelyitä Suomen lisäksi esimerkiksi Ranskassa, Kreikassa, Sveitsissä ja Virossa.

## Lähteet
Oyapock

**Oyapock** (, ) on 370 kilometriä pitkä joki Etelä-Amerikassa. Joki virtaa suurimmaksi osaksi Ranskan Guayanan ja Brasilian rajalla. Joen alkulähde on Amapán osavaltiossa, josta se virtaa Atlanttiin. Valuma-alueeseen kuuluu kaikkiaan 26&nbsp;820 neliökilometriä maa-aluetta.

Vuonna 2011 valmistui Ranskan Guayanan ja Brasilian välille silta, joka ylittää Oyapockjoen.
Aulis Väisänen

**Aulis Kyösti Kullervo Väisänen** (17. marraskuuta 1942 Sotkamo – 27. elokuuta 2021 Helsinki)) oli suomalainen pesäpalloilija.

Aulis Väisänen voitti vuonna 1963 Suomen mestaruuden Sotkamon Jymyn joukkueessa ja samana vuonna Pesäpallon Maakunta Cupin Kainuun väreissä. Toinen Suomen mestaruus tuli kymmenen vuotta myöhemmin (1973) Helsingin Puna-Mustissa. Vuosina 1960 ja 1961 Väisänen osallistui nuorten Itä–Länsi-otteluun ja hän saavutti yhdeksän miesten ja neljä nuorten piirinmestaruutta.

Pelinjohtajana Väisänen voitti Sotkamon Jymyssä SM-kultaa kaudella 1990 ja hopeaa kaudella 1991.

Hiihdossa Väisänen voitti kerran Kainuun oppikoulujen mestaruuden ja koripalloa hän pelasi maakuntasarjassa.

## Saavutukset pesäpallossa
### Pelaajana
* 2 SM-kultaa: 1963, 1973

### Pelinjohtajana
* 1 SM-kulta: 1990
* 1 SM-hopea: 1991
* Miesten Superpesiksen vuoden pelinjohtaja (2): 1984, 1990

## Lähteet
*

### Viitteet
Kirkon kulttuuripalkinto

**Kirkon kulttuuripalkinto** on Suomen evankelis-luterilaisen kirkon jakama kulttuuripalkinto. Se on jaettu vuodesta 1992 lähtien, jolloin kirkon kuvataide- ja musiikkipalkinnot yhdistettiin. Vuosittain myönnettävä kulttuuripalkinto annetaan tunnustuksena kristillisen sanoman kannalta merkityksellisestä luovasta tai esittävästä taiteellisesta toiminnasta tai kulttuuriteosta. Palkinnon suuruus on 6&nbsp;000 euroa. Saajan valitsee erillinen kulttuuripalkintotyöryhmä, jonka nimeää kirkkohallitus.

## Kirkon kulttuuripalkinnon saajat

Palkinnon ovat saaneet:

*1992 lausuntataiteilija Ritva Ahonen
*1993 kirkko-ooppera *Ulstadiuksen* yhteistyöprojekti
*1994 Kyrönniemen hiljaisuuden keskus Vieremällä ja Kehitysvammaisten videokerho KeViKe Satakunnassa
*1995 kirjailija Anne Fried
*1996 näyttelijä, professori Veikko Sinisalo
*1997 Tyrvään Pyhän Olavin kirkon kunnostamiseen liittyvä kansalaistoiminta
*1998 teatteriohjaaja Marjatta Haapanen
*1999 rovasti Tauno Sarantola
*2000 kapellimestari Kari Tikka
*2001 arkkitehti Bey Heng ja Sotavainajien muiston vaalimisyhdistys
*2002 professori, teatteriohjaaja Paavo Liski
*2003 professori Päivi Setälä
*2004 tekstiilitaiteilija Päikki Priha
*2005 taiteilija Hannu Konola ja arkkitehti Matti Sanaksenaho
*2006 elokuvaohjaajat Veikko Aaltonen ja Klaus Härö

*2007 professori Simo Heininen ja kirjailija Tytti Issakainen
*2008 professori Reijo Pajamo ja director musices, musiikkisihteeri Kaija Eerola
*2009 kuvataiteilijat Osmo Rauhala ja Kuutti Lavonen
*2010 arkkitehti Juha Leiviskä
*2011 tanssija-koreografi Tiina Lindfors
*2012 Kauneimmat joululaulut -tapahtuma
*2013 kirjailija Ulla-Lena Lundberg romaanista *[[Jää (romaani)|Jää]]*
*2014 musiikkitoimittaja Risto Nordell
*2015 laulaja-lauluntekijä Jaakko Löytty
*2016 teatteriohjaaja Arto Myllärinen ja kirkkoteatteriohjaaja Jouni Laine
*2017 kielitieteilijä, akateemikko Kaisa Häkkinen
*2018 muusikko Juhani Aaltonen
*2019 runoilija Pekka Kivekäs ja kuvataiteilija Annukka Laine
*2020 ohjaaja John Webster
*2021 kirjailija Pirkko Saisio
*2022 kirjailija ja runoilija Anna-Mari Kaskinen
* 2023 tapahtumatuottaja Jukka Ahokas ja muusikko Jukka Leppilampi

## Lähteet
Pasi Vuorinen

**Pasi Yrjö Ilmari Vuorinen** (s. 10. huhtikuuta 1935 Jaakkima) on entinen suomalainen pesäpalloilija.

Pasi Vuorinen on voittanut SM-kultaa Sotkamon Jymyn joukkueessa 1963, jolta vuodelta hänellä on myös Pesäpallon Maakunta Cupin voitto Kainuun piirin joukkueessa. Lisäksi Vuorinen on saavuttanut SM-hopeaa 1955 ja pronssia 1959 Kouvolan Pallonlyöjissä pelatessaan.
Itä-Länsi -otteluun Vuorinen on valittu kolmesti, samoin Liitto-Lehdistö -otteluun. Piirinmestaruuksia on kaikkiaan kahdeksan Kainuun ja Kymenlaakson piireistä, lisäksi löytyy kolme SAUL:n mestaruutta.

Vuorinen on pelannut myös jääpallossa kolme kautta mestaruussarjassa (Kouvolan Urheilijain Palloilijat) ja on A-luokan keilaaja ja Kainuun piirin moninkertainen tennismestari.

## Saavutukset
### Pelaajana
* 1 SM-kulta: 1963
* 1 SM-hopea: 1955
* 2 SM-pronssia: 1954, 1959
* 3 Itä-Länsi-ottelua: 1956, 1957, 1959

## Lähteet
*

### Viitteet
Martti J. Korhonen

**Martti Juhani Korhonen** (29. toukokuuta 1935 Sotkamo – 29. heinäkuuta 1995 Sotkamo) oli suomalainen pesäpalloilija.

Martti Korhonen voitti Suomen mestaruuden ja Pesäpallon Maakunta Cupin 1963 ja oli Maakunta Cupin loppuottelussa lisäksi 1964. Kainuun piirinmestaruuksia kertyi kaikkiaan parikymmentä poikien ja miesten sarjoissa. 

## Saavutukset
### Pelaajana
* 1 SM-kulta: 1963

## Lähteet
*Urheilumme Kasvot 3, sivu 1166

### Viitteet
Anatol Tschepurnoff

**Anatol Tschepurnoff** (19. joulukuuta 1871 Loviisa – 29. huhtikuuta 1942 Helsinki) oli suomalainen rautatievirkamies ja shakkimestari. Hän oli ensimmäinen shakin suomenmestari ja ensimmäinen kansainvälisesti tunnettu suomalainen shakinpelaaja.

Tschepurnoffin vanhemmat olivat päätirehtööri, ratainsinööri Alexej Tschepurnoff ja Nadine Markov. Hän pääsi ylioppilaaksi Viipurin lyseosta 1891 ja opiskeli Polyteknillisessä opistossa. Tschepurnoff toimi rautatievirkamiehenä Pietarissa ja hän oli valtion rautateiden talousosaston kirjanpitäjänä Viipurissa, Mikkelissä ja vuodesta 1929 alkaen Helsingissä.

Ennen ensimmäistä maailmansotaa hän pelasi useissa turnauksissa Pietarissa. Sodan jälkeen hän voitti ensimmäisen Suomen shakkimestaruuden vuonna 1922. Hän osallistui ensimmäisiin epävirallisiin shakkiolympialaisiin Pariisissa vuonna 1924. Hän sijoittui ensimmäiseksi valintaryhmässä 7 ja jäi tasoihin 4.–6. sijasta finaalissa. 20. heinäkuuta 1924 viisitoista edustajaa allekirjoittivat maailman shakkiliiton perustamisasiakirjan. 15 perustajajäsentä olivat Abonyi (Unkari), Grau (Argentiina), Gudju (Romania), Marusi (Italia), Nicolet (Sveitsi), Ovadija (Jugoslavia), Renalver y Zamora (Espanja), Rawlins (Iso-Britannia), Rueb (Alankomaat), Skalička (Tšekkoslovakia), Smith (Kanada), Towbin (Puola), Tschepurnoff (Suomi), Vincent (Ranska) ja Weltjens (Belgia).

Vuonna 1926 hän sijoittui kolmanneksi Budapestissa. Vuonna 1927 hän edusti Suomea ensimmäisissä virallisissa shakkiolympialaisissa Lontoossa. Vuonna 1928 hän jäi tasoihin 12.–14. sijasta Haagissa (2. FIDEn amatöörimaailmanmestaruuskilpailuissa). Vuonna 1929 hän sijoittui seitsemänneksi Göteborgissa (14. pohjoismaisissa shakkimestaruuskilpailuissa). Seuraavana vuonna hän sijoittui kolmanneksi Tukholmassa samaisissa kilpailuissa. Vuonna 1930 hän jäi tasoihin sijoista 2.–4. Helsingissä, Eero Böökin voittaessa. Seuraavana vuonna hän hävisi ottelun Böökiä vastaan (4,5 : 5,5).

## Lähteet

## Aiheesta muualla
*Anatol Tschepurnoff 365Chess.com -sivustolla
Jaakko Lovén

**Jaakko Kalevi Lovén** (12. marraskuuta 1931 Viipuri – 21. lokakuuta 2016) oli suomalainen kunnanjohtaja sekä kaupunkineuvos. Koulutukseltaan hän oli sosionomi. Hän työskenteli Keuruun kunnanjohtajana ja sosiaalisihteerinä vuosina 1961–1966, Jyväskylän maalaiskunnan kunnanjohtajana 1966–1974 sekä Jyväskylän kaupunginjohtajana vuosina 1975–1994. Johtajan vaihtumiseen liittyi odotus maalaiskunnan ja kaupungin toteutuvasta kuntaliitoksesta, ja liitoskeskustelu leimasikin Lovénin kautta loppuun saakka. Hänen tilalleen kaupunginjohtajaksi tuli Pekka Kettunen vuonna 1994. 

Lovén harrasti vuosien varrella useita urheilulajeja JYPissä sekä pesäpalloa Jyväskylän Kirissä.

## Saavutukset
### Pesäpalloilijana
* 1 SM-kulta: 1953
* 3 SM-hopeaa: 1949, 1952, 1954
* 2 SM-pronssia: 1950, 1951
* 8 Itä-Länsi-ottelua: 1949-1955, 1958

## Lähteet
Lovén

**Lovén** tai **Loven** on muun muassa seuraavien henkilöiden sukunimi:

## Ruotsalaisia
* Sven Lovén (1809–1895), eläintieteilijä

## Suomalaisia
* Alfred Lovén (1874–1939), seppä ja punakaartin rykmentinkomentaja
* Ami Lovén (1922–1982), iskelmälaulaja
* Jaakko Lovén (1931–2016), sosionomi, kaupunginjohtaja, kaupunkineuvos ja pesäpalloilija
* Nelly Lovén (1936–2002), näyttelijä